  Майя Бывальцева Вуоно шутэтскон нуналъёсысен Камбарка ёросысь Кам но Буй шуръёс вамен выжъёс вылтӥ потон понна дун тырытыны чаклало ни. Туннэ, 24-тӥ гудырикошконэ, журналистъёслы со сярысь вераз Удмуртиысь транспортъя но сюрес возёсъя министрлэсь ужзэ быдэсъясь Алексей Горбачёв. Солэн кылъёсызъя, дун тырон пунктъёсты кӧснуналэ яке арнянуналэ потон уе лэзьыны малпало. Дырыз ужкагазъёслэн дасьлыкенызы герӟаськемын. Шутэтскон нуналъёсы, мукет улосвылъёслэн опытсыя, мынӥсь-ветлӥсьёс ӧжытгес луо. Дун тыронэн шугъяськонъёс ӧжытгес кылдо. <…> Дун тыронэз пыӵатыны малпаськомы со ужкагазъёсты басьтэм бере, со яке таяз кӧснуналэ, яке таяз арняннуналэ 00:00 дырысен луыны быгатоз Алексей ГорбачёвКызьы валэктӥз удысэтлэн кивалтӥсез, дун тыронэз шутэтскон нуналъёсы пыӵатон валамтэос кылдон учыръёсты кулэстыны луонлык сётоз. «Ум тодӥське вал, коньдон сьӧрамы ӧм басьтэ. Сыӵе учыръёсты алон вылысь Камбарка ёрослэн администрациез но, Сарапул ёрослэн но калык пӧлын иворез вӧлмытон уж нуозы», — валэктӥз со. Со тӥрлык, кудӥз выж вылын пуктэмын, автоматика амалэн транспортлэсь быдӟалазэ пусъёз, автоматика амалэн дун пуктоз, соин ик водитель дун тырон пункт доры вуыку, отын табло вылын дуныз ӝуалоз ни Алексей ГорбачёвПичи машинаос понна Кам вамен выж вылтӥ потонлэн дуныз 250 манет но Буй вамен 80 манет луоз. Со мында ик вал паромен выжон понна. «Бадӟым машинаос понна, марказэ но секталазэ лыдэ басьтыса — 1 сюрс 700 манетозь», — вераз Алексей Горбачёв. Тодэ вайытом, Кам но Буй шуръёс вамен выжъёс вылтӥ потон понна дунъёсты пӧсьтолэзь пумын шараязы. Со сяна, нырысетӥ кык толэзьёс ӵоже дун басьтэм бере Камбарка ёросын улӥсьёслы, кин Сарапулэ ялан ветлоно луэ, капчиятонъёс сётозы, озьы соос ӧжытгес тырыны быгатозы. Выжъёсты быдэсак усьтыны чакламын 2017-тӥ арын куарусён кутсконын. Ужан мынон-ветлонэз 2016-тӥ арын шуркынмон кутсконын усьтӥзы. Соку выж вылтӥ ортчон понна дун ӧз басьтылэ. Ватсалом, Кам шур вамен 1 иськемлэсь кузьгес выж Тарасовоысь паромен выжон интылэсь кӧня ке уллапалазгес интыяськемын. Кыкетӥез (200 метр) – Буй шур вамен Камбаркаысь Башкортостанэ нуэ. Выль выжъёс Москваысь Уфа пыр Екатеринбургозь сюресэз 269 иськемлы вакчиятыны луонлык сёто.  Тегъёс: Кама Удмуртия транспортъяносюресвозёсъяминистерство Камваменвыж  